Berthe Brincour

D'Berthe Brincour, gebuer de 17. November 1879 an der Stad Lëtzebuerg, an do gestuerwen de 15. Mäerz 1947, war eng lëtzebuergesch Molerin.

D'Berthe Brincour war d'Duechter vum Affekot Johann Joseph Brincour an der Maria Huber.Etat cvil Stad Lëtzebuerg; Gebuerten 1879, Akt Nr 464. Ëm 1910 huet si zu München Konscht studéiert. Duerno huet si zu Genf a Lausanne gewunnt.Lambert Herr (2001) Signatures, portraits et auto-portraits: artistes plasticiens au Luxembourg. Luxemburg: Éditions Saint-Paul. ISBN 2-87963-382-6. p. 42.

Tëscht 1934 an 1941 huet se zu Paräis gelieft an huet do an den Tuilleries an am Salon des Indépendants hir Biller presentéiert. Och am Salon vum Cercle artistique de Luxembourg waren hir Portraits-, Landschafts- a Blummebiller ze gesinn.

1941 ass d'Berthe Brincour nees op Lëtzebuerg komm. Si huet hiert Wierk dem Lëtzebuerger Staat vermaach. En halleft Joer no hirem Doud gouf eng Retrospektiv-Ausstellug vun hire Wierker organiséiert."Berthe Brincour", Escher Tageblatt, 9. Oktober 1947. 1966 goufen hir Wierker an der Escher Konschtgalerie zesumme mat deene vum Sosthène Weis ausgestallt.Jos. Walentiny, "Berthe Brincour et Sosthène Weis dans la Galerie d’Art Municipale à Esch-s.-Alz.", Luxemburger Wort, 29. Mäerz 1966.

 Bibliographie 
Armstrong, Jamie. "(Re)writing art histories for luxembourg. Impulses for a non-linear and inclusive approach." 100 Joer Lëtzebuerger Konscht. Luxembourg: LAC, 2021, 55 - 67. Print.

Bisdorff, Georgette. „La collection luxembourgeouse du Musée national d'histoire et d'art. Berthe Brincour“ Ons Stad 69 (2002): 36. Print.

Eischen, Linda. "Les femmes dans l'art luxembourgeois." Ons Stad 77 (2004): 12-18. Web.

Mersch, Jules. Biographie nationale du pays de Luxembourg depuis ses origines jusqu’à nos jours. Luxembourg: J. Mersch, 1947. Print, pp. 581–582.

Kurz, Heidrun. "Brincour, Berthe". Allgemeines Künstlerlexikon - Internationale Künstlerdatenbank - Online. Berlin, New York: K. G. Saur, 2021. Web. Accessed 13.01.2022.

Wierk

 Kuckt och
 Lëscht vu lëtzebuergesche Konschtschafenden
Um Spaweck

Kategorie:Lëtzebuergesch Moler
Kategorie:Gebuer 1879
Kategorie:Gestuerwen 1947